MOŽNO SPRÍSTUPNIŤ

Návrh na zvolenie členov Dozornej rady
Úradu pre dohľad nad zdravotnou starostlivosťou 

	V súlade s § 26 ods. 2 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov (ďalej len „zákon“) Dozorná rada Úradu pre dohľad nad zdravotnou starostlivosťou (ďalej len „dozorná rada“) má päť členov (predseda, podpredseda a ďalší traja členovia dozornej rady). V zmysle § 26 ods. 3 zákona členov dozornej rady volí a odvoláva Národná rada Slovenskej republiky na návrh vlády Slovenskej republiky. 

Na základe § 26 ods. 5 zákona členom dozornej rady môže byť fyzická osoba, ktorá spĺňa nasledovné požiadavky:
-	má spôsobilosť na právne úkony v plnom rozsahu,
-	je dôveryhodná (táto skutočnosť sa preukazuje odpisom registra trestov nie starším ako tri mesiace),
-	má trvalý pobyt na území Slovenskej republiky,
-	má diplom o absolvovaní vysokoškolského štúdia študijných programov druhého stupňa v študijnom odbore právo, v študijných odboroch ekonomického smeru, v študijnom odbore všeobecné lekárstvo, 
-	má najmenej trojročnú prax v jednom z uvedených odborov.

V nadväznosti na uvedené predkladám návrh na zvolenie členov Dozornej rady Úradu pre dohľad nad zdravotnou starostlivosťou nasledovne:

predseda:	MUDr. Vojtech Lazar 		
podpredseda:	MUDr. Milan Považan
člen:		MUDr. Marián Petko, MPH
člen:		MUDr. Peter Horváth, MPH
člen:		Ing. Daniel Végh

Navrhovaní kandidáti spĺňajú všetky zákonom stanovené požiadavky na zvolenie za členov dozornej rady.